Temeljem odredbe članka 31. Statuta Zavoda za hitnu medicinu Dubrovačko-neretvanske županije, ravnatelj dana 21. prosinca 2011. godine donosi     
    
P R A V I L N I K  O KORIŠTENJU 
radno-zaštitne odjeće i obuče u Zavodu za hitnu medicinu 
Dubrovačko-neretvanske županije

I.  OPĆE  ODREDBE   
Članak 1.  
Ovim se Pravilnikom uređuje korištenje radno-zaštitne odjeće i obuče u vlasništvu Zavoda za hitnu medicinu Dubrovačko-neretvanske županije, te prava i obveze zaposlenika Zavoda (u nastavku teksta: korisnici) u vezi s njenim korištenjem.   
Članak 2.  
Izrazi koji se u ovom Pravilniku koriste za osobe u muškom rodu su neutralni i odnose se na muške i ženske osobe.   
Članak 3.  
Radno-zaštitna odjeća i obuča mora biti sukladna propisanom standardu Hrvatskog zavoda za hitnu medicinu, koriste je zaposlenici Zavoda za hitnu medicinu Dubrovačko-neretvanske županije te vanjski suradnici angažirani za obavljanje poslova u Zavodu za hitnu medicinu Dubrovačko-neretvanske županije (korisnici), a čine je: jakna, bunda hlače, prsluk, majica i cipele/tenisice.
Članak 4.  
Pravo na radno-zaštitnu odjeću i obuču imaju isključivo korisnici u timovima hitne medicinske službe Zavoda za hitnu medicinu Dubrovačko-neretvanske županije.
Članak 5.  
Prilikom preuzimanja radno-zaštitne odjeće i obuče korisnik je dužan ispuniti i potpisati izjavu o preuzimanju radno-zaštitne odjeće i obuče.
Obvezu evidentiranja preuzete radno-zaštitne odjeće i obuče ima glavna sestra svake ispostave Zavoda za hitnu medicinu Dubrovačko-neretvanske županije za korisnike u ispostavi.
Članak 6.
Naručivanje radno-zaštitne odjeće i obuče obavlja se za trogodišnji period.   
Članak 7. 
U slučaju prestanka ugovora o radu po bilo kojoj osnovi, osim smrti, korisnik je dužan vratiti radno-zaštitnu odjeću i obuču Zavodu za hitnu medicinu Dubrovačko-neretvanske županije.
Članak 8. 
U, slučaju da korisnik u vršenju svoje dužnosti bez svoje krivnje ošteti ili uništi radno-zaštitnu odjeću i obuču ili jedan njezin dio, ima pravo na zamjenu, ako se zbog stupnja oštećenosti ne bi mogla koristiti.   
Ukoliko korisnik svojom krivnjom ili nemarnošću ošteti, izgubi ili uništi radno-zaštitnu odjeću i obuču ili jedan njezin dio dužan je nabaviti novu na svoj trošak.
Ocjenu u smislu prethodnih stavaka daje glavna sestra ispostave Zavoda za hitnu medicinu Dubrovačko-neretvanske županije za korisnika ispostave.
Članak 9.  
Ovaj pravilnik stupa na snagu osmog dana od dana objave na oglasnoj ploči Zavoda.

                                                                                            Ravnatelj 

_________________________

Ovaj Pravilnik je objavljen na oglasnoj ploči Zavoda 22.12.2011. godine.

ZAVOD ZA HITNU MEDICINU
DUBROVAČKO-NERETVANSKE ŽUPANIJE

IME I PREZIME:_________________________ 
________________________________________
OIB:____________________________________

Izjava o preuzetoj radno-zaštitnoj
odjeći i obuči

Red.   broj	Datum preuzimanja	Opis radno-zaštitne odjeće i obuče	Potpis preuzimatelja	Datum vračanja	
1					
2					
3					
4					
5					
6					
7